Forpligtende samarbejde mellem musikskolen og folkeskolerne 
Sagsfremstilling 
30.                 Forpligtende samarbejde mellem musikskolen og folkeskolerne - Åbent 
  
  
SAGENS INDHOLD 
Ny lovgivning i forbindelse med folkeskolereformen forpligter musikskole og folkeskoler til et gensidigt samarbejde. 
Samarbejdet skal bidrage til at opfylde musikskolens formål og folkeskolens formål. Det skal også opfylde 
folkeskolens mål for fag og obligatoriske emner, herunder musik. 
  
Det er nyt, at musikskolen både skal tilbyde undervisning i fritiden og bidrage til at opfylde folkeskolens formål. 
  
Byrådet skal fastlægge mål og rammer for skolernes samarbejde. Den enkelte skolebestyrelse fastsætter principper 
for samarbejdet.  
  
I vedlagte notat ”Forpligtende samarbejde mellem musikskole og folkeskoler” præsenteres forslag til mål og rammer 
for det forpligtende samarbejde. Notatet beskriver også følgende: 
  
· De første erfaringer med det gensidige samarbejde i form af pilotprojekter på flere skoler i indeværende skoleår. 
· Status på den nuværende overgangsordning. I denne ordning tilbyder musikskolen musikundervisning med 
forældrebetaling i det tidsrum, som skolerne har afsat til lektiehjælp og faglig fordybelse. 
· Forslag til en basismodel i form af et obligatorisk musikforløb for børnehaveklasse (eventuelt førskolegrupper).  
  
VURDERING 
Målet for det forpligtende samarbejde mellem musikskole og folkeskoler i [adresse] er at styrke elevernes 
læring og trivsel. Det skal ske ved at give eleverne mulighed for at indgå i musikalske miljøer og fællesskaber som 
en naturlig del af dagligdagen på skolerne.  
  
Forslaget til mål og rammer vedrører følgende: 
  
1. Samarbejdet om den længere og mere varierede skoledag i folkeskoleregi 
2. Det praktiske samarbejde om musikskolens undervisning af børn og unge i deres fritid.  
  
Børn og Skole og Teknik og Kultur anbefaler, at hver enkelt folkeskole indgår en partnerskabsaftale med 
 
Byråd 
24. februar 2015 
Sagsnr. 710-2014-
41353 
Dok.nr. 710-2015-
45612 
Sagsbehandler 
DPHPJE 
  
Tidl. politisk behandling 
BY, 25.02.14, pkt. 33 
Forventet sagsgang 
KF-U, BS-U, ØK, BY  
Lovgrundlag 
Folkeskoleloven og musikloven 
musikskolen. Aftalen beskriver samarbejdet lokalt i en aftaleperiode, herunder: 
  
· Samarbejdsrelationer (personale/lokaler mm.) 
· Økonomi 
· Styring 
· Evaluering. 
  
Se bilaget ”Skabelon for partnerskabsaftale mellem musikskole og folkeskole”. 
  
Byrådet har vedtaget en overgangsordning i skoleåret 2014/15. Ordningen betyder, at musikskolen kan tilbyde 
børnene undervisning med forældrebetaling i det tidsrum, som skolerne har afsat til lektiehjælp/faglig fordybelse, da 
disse timer er frivillige frem til næste folketingsvalg. Da der afholdes folketingsvalg i 2015, vurderer Børn og Skole 
og Teknik og Kultur, at det ikke er muligt at forlænge overgangsordningen ind i skoleåret 2015/16. Det vil dog være 
muligt at aftale en midlertidig forlængelse i den enkelte partnerskabsaftale. 
  
Notatet ”Forpligtende samarbejde mellem musikskole og folkeskoler” beskriver desuden et forslag til en obligatorisk 
basismodel i form af et musikforløb for børnehaveklasser, herunder økonomi og finansiering. Basismodellen vil 
kunne indgå som en af flere kulturelle aktiviteter, som alle elever i kommunens folkeskoler præsenteres for i løbet af 
et skoleforløb. Denne gruppe aktiviteter kan samles under betegnelsen ”Kulturel rygsæk”.  
  
ØKONOMI 
En partnerskabsaftale som decentralt indgås mellem den enkelte folkeskole og musikskolen, skal afklare 
forventninger og samarbejdsrelationer (personale, lokaler mm.), økonomi, styring og evaluering i aftaleperioden.  
  
Merudgifterne til en obligatorisk basismodel udgøres af udgifter til løn til musikskolelærere og befordring. I alt 
259.100 kr. Der er tale om kompagnonundervisning. Det vil sige, at musikskolelæreren underviser sammen med en 
medarbejder fra skolen. Børn og Skole og Teknik og Kultur foreslår, at basismodellen indgår i den kommende 
budgetproces. 
  
INDDRAGELSE 
Folkeskolernes og musikskolens erfaringer med pilotprojekter i skoleåret 2014/15 indgår i notatet. Se desuden 
bilaget ”Midtvejsevaluering af pilotprojekter skoleåret 2014/15”.   
  
INDSTILLING 
Direktøren for Børn og Skole og direktøren for Teknik og Kultur indstiller til Byrådet: 
  
1. At Byrådet godkender den foreslåede model for forpligtende samarbejde mellem musikskolen og folkeskolerne. 
2. At skabelon for partnerskabsaftale mellem musikskole og folkeskole tilknyttes skolestyrelsesvedtægten som bilag.
3. At basismodellen i form af et obligatorisk musikforløb for børnehaveklassen (eventuelt førskolegrupper) indgår i 
den kommende budgetproces. 
  
BESLUTNING 
  
Kultur- og Fritidsudvalget, 3. februar 2015: 
Fraværende: Bruno Jensen 
  
Ad 1. Indstilles godkendt. 
Ad 2. Indstilles godkendt. 
Ad 3. Indstilles godkendt. 
  
Børne- og Skoleudvalget, 5. februar 2015: 
Fraværende: Ingen 
  
Indstilles godkendt. 
  
Økonomiudvalget, 18. februar 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Ingen 
  
Godkendt. 
Notat om forpligtende samarbejde mellem 
musikskolen og folkeskolerne 
710-2015-4847 
Skabelon for partnerskabsaftale mellem 
musikskolen og folkeskoler 
710-2014-260320 
Midtvejsevaluering af pilotprojekter skoleåret 
2014/15 
710-2015-6480 
